Kuimarisha lugha ya Kiswahili Kenya

NJIA ZA KUIMARISHA LUGHA YA KISWAHILI NCHINI KENYA NA ULIMWENGUNI  

Kiswahili ni lugha ambayo inastahili kuendelezwa na sio kuendelezwa tu bali kuendelezwa kwa njia ifaayo ili iweze kuvutia watu wote.  

Ili Kiswahili kiimarike, yafaa kuwepo siku ambayo  ni ya kiswahili pekee kutumika kama lugha ya kuwasiliana na sio kingereza tu. Hili linawezekana iwapo wanafunzi na walimu wataungana kuhakikisha linatendeka. 

Katika nchi za Afrika na hata kote ulimwenguni, tume ya kusimamia lugha ya Kiswahili yafaa kuteuliwa. Tume hii itasaidia kufafanua na kutoa maelezo kuhusu msamiati ya Kiswahili ambayo wananchi wakiwemo walimu na wanafunzi  hawaelewi. Hii itasaidia pakubwa kuweza kutimiza ndoto ya kuimarisha lugha ya kiswahili nchini na hata ulimwenguni. 

Kuwepo kwa mashindano ya uandishi wa insha nchini huweza kusaidia kuisongeza lugha ya kiswahili mbele kwani wanafunzi kutoka maeneo mbalimbali huweza kuandika insha hizi. Makosa ambayo hupatikana hurekebishwa na maneno au misamiati mwafaka ambayo inafaa kutumiwa.  

lli lugha ya kiswahili iweze kuimarika, yafaa viongozi wanapotoa hotuba zao au matangazo yao, wayaeleze kupitia lugha ya kiswahili. Jambo hili litawafanya watu wengi kuwa na uzoefu wa kutumia lugha ya kiswahili. Hivyo basi, hata bungeni kusiwe tu kunatumika lugha ya kiingereza bali pia kiswahili kitumike.   

Maktaba ya vitabu vya kiswahili yafa kutengenezwa ili utafiti uweze kufanywa na wanafunzi wa lugha ya kiswahili ili kupanua msamiati wa kiswahili na kukijenga katika kiwango kingine. 

Kupitia kuhudhuria  vikao vya idara ya kiswahili, tunaweza kusikiliza mikakati iliyo wekwa na inayonuia kuimarisha kiswahili.